CELEX: 62011CA0475
Language: et
Date: 2013-09-12 00:00:00
Title: Kohtuasi C-475/11: Euroopa Kohtu (neljas koda) 12. septembri 2013 . aasta otsus (Berufsgericht für Heilberufe bei dem Verwaltungsgericht Gießen’i eelotsusetaotlus — Saksamaa) — Kostas Konstantinides (Raviteenuste osutamise vabadus — Olukord, kus teenuseosutaja asub teenuse osutamiseks teise liikmesriiki — Vastuvõtva liikmesriigi kutse-eetika eeskirjade, eelkõige tasu ja reklaami puudutavate eeskirjade, kohaldamine)

9.11.2013   
            
            
               ET
            
            
               Euroopa Liidu Teataja
            
            
               C 325/3
            
         Euroopa Kohtu (neljas koda) 12. septembri 2013. aasta otsus (Berufsgericht für Heilberufe bei dem Verwaltungsgericht Gießen’i eelotsusetaotlus — Saksamaa) — Kostas Konstantinides
   (Kohtuasi C-475/11) (1)
   
   (Raviteenuste osutamise vabadus - Olukord, kus teenuseosutaja asub teenuse osutamiseks teise liikmesriiki - Vastuvõtva liikmesriigi kutse-eetika eeskirjade, eelkõige tasu ja reklaami puudutavate eeskirjade, kohaldamine)
   2013/C 325/04
   Kohtumenetluse keel: saksa
   
      Eelotsusetaotluse esitanud kohus
   
   Berufsgericht für Heilberufe bei dem Verwaltungsgericht Gießen
   
      Põhikohtuasja pool
   
   Kostas Konstantinides
   
      Ese
   
   Eelotsusetaotlus — Hessischer Verwaltungsgerichtshof — Euroopa Parlamendi ja nõukogu 7. septembri 2005. aasta direktiivi 2005/36/EÜ kutsekvalifikatsioonide tunnustamise kohta (ELT L 255, lk 22) artikli 5 lõike 3 ja artikli 6 esimese lause punkti a tõlgendamine — Meditsiiniteenuste osutamise vabadus — Olukord, kus teenuseosutaja liigub teenuse osutamiseks teise liikmesriiki — Vastuvõtva liikmesriigi kutse-eetika eeskirjade, eelkõige tasu ja reklaami puudutavate eeskirjade, kohaldamine
   
      Resolutsioon
   
   
               1)
            
            
               Euroopa Parlamendi ja nõukogu 7. septembri 2005. aasta direktiivi 2005/36/EÜ kutsekvalifikatsioonide tunnustamise kohta artikli 5 lõiget 3 tuleb tõlgendada nii, et sellised siseriiklikud õigusnormid, nagu esinevad esiteks Hesseni liidumaa arstide kutse-eetikakoodeksi § 12 lõikes 1, mille kohaselt peab tasu olema proportsionaalne ja ilma et see piiraks teiste õigusnormide kohaldamist, tuleb tasu arvutada ametliku raviteenuste piirhindade loetelu alusel, ning teiseks selle koodeksi § 27 lõige 3, mille alusel on arstidel keelatud teha mis tahes kutse-eetika vastast reklaami, ei kuulu selle sätte sisulisse kohaldamisalasse. Eelotsusetaotluse esitanud kohtu ülesanne on siiski Euroopa Kohtu juhiseid arvesse võttes kontrollida, kas nimetatud eeskirjad kujutavad endast piirangut ELTL artikli 56 tähenduses ning juhul kui see on nii, siis kontrollida, kas need järgivad üldise huvi eesmärki, on selle tagamiseks sobivad ega lähe kaugemale, kui on taotletava eesmärgi saavutamiseks vajalik.
            
         
               2)
            
            
               Direktiivi 2005/36 artikli 6 punkti a tuleb tõlgendada nii, et selles ei sätestata, milliseid kutseala eeskirju või millist distsiplinaarmenetlust peaks kohaldama teenuseosutaja suhtes, kes asub vastuvõtva liikmesriigi territooriumile, et seal oma teenuseid üksnes ajutiselt ja episoodiliselt osutada, vaid selles on ainult sätestatud, et distsiplinaarsätete kohaldamise lihtsustamiseks vastavalt nimetatud direktiivi artikli 5 lõikele 3 võivad liikmesriigid kehtestada ajutise automaatse registreerimise kutseorganisatsiooni või -organi juures või pro forma liikmesuse selles organisatsioonis või organis.
            
         
      (1)  ELT C 355, 3.12.2011.